Viimane kiri sinu kallimalt

"Armastatu viimane kiri" ("The Last Letter from Your Lover)" on 2021. aastal valminud Suurbritannia romantiline draama, mille režissöör on Augustine Frizzell. Filmi stsenaristid on Nick Payne ja Esta Spalding, stsenaarium põhineb Jojo Moyesi 2012. aasta samanimelisel novellil. Osades on Felicity Jones, Callum Turner, Joe Alwyn, Nabhaan Rizwan ja Shailene Woodley.
Kahel ajaperioodil aset leidev romaan jälgib kahte naist: 1960. aastatel koduperenaist Jennifer Stirlingit ja tänapäeva ajakirjanikku Ellie Haworthi ning kuidas neid mõlemat huvitab juhuslikult avastatud kiri. 
Film "The Last Letter from Your Lover" anti eetrisse Netflixis 2021. aastal.
Sisu.
1960. aastate keskpaigas tabas jõukat seltskonnadaami Jennifer Stirlingit pärast autoõnnetust mälukaotus. Jennifer ei mäleta suurt osa oma varasemast elust ega suuda oma abikaasa Laurence’iga suhelda, kuid leiab kirja ‘Boot’ ja ‘J’ vahel. Ta proovib kirjades olevate vihjete abil meenutada, mis temaga juhtus. 
Tänapäeva Londonis peab Ellie Haworth, kes on äsja lahku läinud oma kauaaegsest poiss-sõbrast, kirjutama artikli hiljuti surnud toimetajast. Möödudes arhivaarist Roryst, leiab ta toimetaja arhiivist armastuskirja, mille ‘Boot’ on kirjutanud ‘J’-le. Ellie on liigutatud kirglikest tunnetest salapärase paari vahel ning otsustab kindlaks teha nende identiteedid ja teada saada, kuidas armastuslugu lõppes. 
Enne autoõnnetust sõidavad Jennifer ja tema abikaasa Laurence Prantsuse Rivierale suvepuhkusele. Samal ajal saabub väliskorrespondent Anthony O’Hare Laurence’i tema äriedu kohta intervjueerima. Nad on kõik samal peol, kus Laurence on nii Jenniferi ja Anthony suhtes alandlik. Pärast pidu kuuleb Jennifer pealt, kuidas purjus Anthony kaebab teistele kaaskülalistele kohutava seltskonna üle. Järgmisel hommikul saabub Anthony kirjaliku vabandusega, mida Jennifer sunnib tal ette lugeda. Anthony kutsub Stirlingid järgmisel päeval lõunale, kuid Laurence peab ootamatult ärireisile minema, jättes Jenniferi ja Anthony koos suve veetma, kuni tema naasmiseni. Nad hakkavad üksteisele kirju kirjutama, kasutades nimesid ‘J’ ja ‘Boot’ (või ‘B’). Nende vahel on tekkimas tugev side ja Jennifer proovib äkitselt Anthonyt suudelda, kuid mees tõmbub eemale, mille peale naine põgeneb. Paar päeva hiljem saab Jennifer Anthonylt kirja, kus ta teeb ettepaneku kohtuda Londonis Postmani pargis. 
Algab pöörane armusuhe, kus Jennifer tunneb ennast Anthonyga turvaliselt ja hoituna. Lõpuks teeb Anthony naisele ettepaneku koos põgeneda New Yorki. Jennifer kõhkleb ettepaneku osas, kuna kardab saada pere ja sõprade poolt tõrjutud. Anthony saadab naisele kirja, kus ütleb, et ootab naist rongijaamas. Jennifer otsustab viimasel hetkel, et soovib koos armastatuga põgeneda, kuid teel rongijaama satub avariisse. Tal tekib osaline amneesia. Anthony lahkub New Yorki, uskudes, et Jennifer on ta hüljanud. 
Kuus kuud pärast autoõnnetust varjab Laurence viimast kirja, mille Jennifer Anthonylt sai, lootes, et see takistab naisel suhet mäletamist. Jennifer tunneb end eksinud ja segaduses, proovides meenutada enda elu enne õnnetust. Ta hakkab järjest leidma erinevaid peidetud armastuskirju ‘Boot’-ilt, siis avastab ta, et tema nimel oli ka postkast, mille Laurence on sulgenud. Jennifer pärib Laurence’ilt selle kohta, mille peale mees valetab talle, et armuke hukkus selles samas autoõnnetuses. Neli aastat hiljem Jennifer ja Anthony juhuslikult kohtuvad ning mälestused Anthonyga veedetud ajast taastuvad. Mees pakub jälle võimalust koos põgeneda, kuid naine keeldub oma kaheaastane tütre tõttu. Laurence’i valedest teada saanud Jennifer on raevunud ja kinnitab abikaasale, et jääb temaga ainult nende tütre pärast, kuid lubab lahkuda niipea, kui mees teda halvasti kohtleb. Laurence ähvardab rikkuda Jenniferi maine ja taotleda lapse ainuhooldusõiguse, kuna kohus näeks naist ainult abielurikkujana. Selline ähvardus sunnib Jenniferi koos tütrega põgenema Anthony juurde. Kuid mees on juba hotellist välja registreerinud ja töökohalt lahkunud. Sunnitud naasma enda abikaasa juurde, annab Jennifer osa armastuskirju ajakirja toimetajale, et need Anthonyle saata, kui nad temast kuulevad. 
Tänapäeval muutuvad ajakirjanik Ellie ja arhivaar Rory lähedasemaks, kuid nad avastavad koos veel armastuskirju. Pärast Roryga öö veetmist tõmbub Ellie temast eemale. Ellie avastab, et Jennifer ja Anthony on mõlemad elus ja ta läheb mõlemaga rääkima. Olles kuulnud nende mõlema kahetsust ja valu kaotatud romantika pärast, otsustab Ellie mitte elada kahetsusega ja anda Roryle võimaluse. Ellie naaseb Anthony juurde ja julgustab meest kirjutama viimase armastuskirja Jenniferile, milles kutsub naist veel kord Postmani parki kohtumisele. Ellie ja Rory vaatavad eemalt, kuidas kaks kunagist armastatut uuesti kohtuvad.
Tootmine.
2019. aasta augustis teatati, et Augustine Frizzell on režissöör ja filmimist alustatakse 14. oktoobril 2019 Mallorcal. Lisaks, et Felicity Jones ja Shailene Woodley mängivad peaosi ja ühtlasi on ka tegevprodutsendid. Filmimine lõpetati Suurbritannias 45 päevaga, 15. detsembril 2019.
Linastumine.
2019. aasta oktoobris omandas Netflix filmi levitamisõigused. See avaldati Netflixis teatud piirkondades 23. juulil 2021. 
Vastuvõtt.
Filmiarvustuste veebisaidil Rotten Tomatoes on filmi heakskiit 68 arvustuse põhjal 56% ja keskmine hinnang on 5,6/10. Veebisaidil Metacritic on filmi keskmine hinne 19 arvustuse põhjal 57/100.